text: মুরাদনগরে মেলায় ইবটিজিংকে কেন্দ্র করে দু'উপজেলার মধ্যে সংঘর্ষ আহত ২০ – comillaweb.com
  কুমিল্লার মুরাদনগর উপজেলার জাহাপুর কমলাকান্ত জমিদার বাড়িতে আয়োজিত বৈশাখি মেলায় গত মঙ্গলবার রাত সাড়ে ৮ টার সময় ইবটিজিংকে কেন্দ্র করে তিতাস ও মুরাদনগর উপজেলার মধ্যে দু'ই দফায় সংঘর্ষ হয়েছে। এতে উভয় উপজেলার অন্তত ২০ জন আহত হয়েছে।
  স্থানীয় সূত্রে জানা যায়, প্রতিবছরের ন্যায় এবারও গত মঙ্গলবার উপজেলার জাহাপুর কমলাকান্ত জমিদার বাড়িতে মেলা বসে। মেলা দেখতে এসে পাশের তিতাস উপজেলার হারাই কান্দি গ্রামের জাহাঙ্গীরের ছেলে ইয়াছিন মুরাদনগর উপজেলার এক হিন্দু মেয়েকে ইবটিজিং করলে জাহাপুর গ্রামের মো: সোদন মিয়ার ছেলে এই বিষয়ের প্রতিবাদ করলে এক পর্যায়ে দুই জনের মধ্যে হাতা-হাতি হয়। পরে ইয়াছিন কিছো লোকজন নিয়ে এসে মেলায় এবং জাহাপুর বাজারে অতরকিত হামলা চালিয়ে বাজারের দোকান ভাংচুর ও লুটপাট শুরু করলে দু'গ্রামের লোকজনের মধ্যে সংঘর্ষ জড়িয়ে পরে।
  এ বিষয়ে মুরাদনগর থানার এস আই আনোয়ার বলেন, উত্তপ্ত পরিস্থিতি নিয়ন্ত্রন করতে আমাদের পাঁচ ও তিতাস থানার ২৬ রাউন্ড ফাকা গুলি ছুরতে হয়।
  তিতাস থানার ওসির সাথে মোটো ফোনে যোগাযোগ করা হলে তিনি মিটিং-এ আছেন বলে ফোন রেখে দেন।
  মুরাদনগর থানার ওসি মো: নাজিম উদ্দিন বলেন, এ ঘটনায় পুলিশ বাদী হয়ে বিস্ফোরক দ্রুব্য আইনে থানায় মামলা হয়েছে, বর্তমানে ঘটনাস্থলে বিপুল সংখ্যক পুলিশ মোতায়ন আছে ।